काला दिवस कि ई सत्तान्तरण थिक आजादी नहि,
आ लिखलनि मैथिली?
 किए वन्दना केलनि ओहू दिन मां मिथिले के?
 चेतना स्वतंत्रताक, ओ समवाय थिक देश।
 ऐन जमींदार दरभंगाक विरुद्ध,
मुआबजाक ओतय दूर दूर धरि सवाल कहां छल?
 ओहो सैह दालिभात खेता।
 दालिभात एक्के रंग?
 सब क्यो जेना जेठरैयत सं धरकार धरि,
गुलाम सं पैकार धरि?
 जे सरिपहुं सब क्यो मैथिले थिका।
 मैथिले थिका? अछोप, कुजड़ा, दुसधा मैथिले थिका?
 मरि भने गेल महासभा मुदा जिबैत जी गछलक नहि,
सरिपहुं सब क्यो मैथिले थिका....
 लड़ने जनताक युद्ध अपन चश्मदीद गवाही मे?
 कोना हेतै काल के अख्यास?
 काल कें नपबाक कोन फीता ठीक?
 अढ़ैया तराजू सं नपाएत कहियो सकलजन जनार्दनक भविष्य? आ कि भविष्य भलमानुस-दिव्यमानुसेक?
 आजादी आएत नहि, मैथिल हएत नहि,
तखन कोन भविष्य? तखन शास्त्रेक कोन भविष्य?
 आ कि अढ़ैया-तराजुए के?
 आब तं के मैथिल आ के नै मैथिल?
 देशभक्तिक फैक्ट्री मे खटैत,
देखैत सतृष्ण आंखियें देशभक्तिक फैक्ट्री,
आब तं के मैथिल आ के नै मैथिल? 